Caption 2: Neels Ferreira (GrainSA), Johan Kriel (molomaganyi wa profense), Labious Manote le Tonie Loots (molomaganyi wa profense).
Mothopasefoka wa phadišano ya Motšweletšamabele yo a hlabologago wa Ngwaga o ile a tsebišwa moletlong wa maemo a godimo woo o bego o swerwe mantšiboa a 17 Oktoboro 2008 lefelong la "The Theatre on the Track" kua Kyalami. Ka phadišano ye Grain SA e nyaka go dumela le go tumiša bokgoni "excellence" bja batšweletši ba ba hlabologago intastering ya go tšweletša lehea, le go ba bea bjalo ka mehlala yeo e ka latelwago ke bao e sa lego ba bafsa intastering ye.
Go ile gwa hlaolwa balemi ba ba selelago bao ba ilego ba tsenela Phadišano ya Motšweletši yo a hlabologago wa Ngwaga wa 2008.
Isaac Khuto wa Ficksburg, Freistata.
Motšweletšamabele yo a hlabologago wa lenyaga ke Labious Manoto wa selete sa Mooifontein, Leboa-Bodikela. Re rata go lebogiša Labious le baphadišani ba bangwe ka seo ba se kgonnego.
Tše di latelago ke ditshwayotshwayo di se kae tšeo di tšwago go maloko a seboka sa baleki ka ga Labious morago ga leeto.
Maatla - Boineelo bjo bo kgotsofatšago, ga a tšhabe mošomo. O na le boitemogelo. O tseba seo a se dirago.
Keletšo - E šetše e le lebaka a swanelwa ke maemo a motšweletšikgwebo.
Maatla - O na le ditrekere le didirišwapolaseng tše di lekanego. O tseba seo a se dirago, dibjalo tša gagwe di a kgahliša mme didirišwa tša gagwe di hlokometšwe gabotse. O na le bošomelo le mabolokelo a mabotse.
Maatla - O na le naga, o na le didirišwa, o na le barwa ba babedi bao ba šomago le yena le gona o na le boitemogelo bja mengwagangwaga.
Maatla - O diriša temothuotswako gabotse ka go tšweletša lehea le sonoplomo le go rua dinku le dikgomo. Ke motšweletši wa nnete yo a nago le boitemogelo bja mengwaga ye mentši. O na le sehlopha sa ditrekere le didirišwa tša tšona, le ge e ka ba mabolokelo le bošomelo bjo bobotse. O na le tsebo le kwešišo ye e tsenelelago ya temo mme o tseba se a se dirago le gona ka lebaka lang. O kgopela keletšo go barekiši ba diphahlo tša temo - peu, monontšha le dikhemikhale.
Bofokodi - Monna yo o fedišitše dintlha tšeo di bego di bopa bofokodi bja gagwe mme o tšwela pele ka katlego le phegelelo.
Keletšo - Motšweletši yo o dira se sengwe le se sengwe ka nepagalo mme o kgotsofatša dinyakwa tša motšweletšikgwebo.
Maatla - O na le tsebo le boitemogelo bjo bo botse bja temo. O na le naga ye botse ye a e dirišago ka bokgoni le gona o na le ditrekere le didirišwa tše di lekanego.
Keletšo -- Tšwela pele ka mošomo wo o kgahlišago!
Maatla - Boitemogelo bjo bobotse, naga ye botse le pula ye e nago gabotse, gammogo le ditrekere le didirišwa tše botse.
Bofokodi - Taolo ya ngwang e swanetše go elwa hloko, kudu sehlwa "kweekgras". Papatšo ya gagwe e ka kaonafatšwa.
Keletšo - Maatla a ditrekere a swanetše go dula a sepelelana le katološo ya mašemo. Hlahloba mašemo malebana le nošetšo.
Maatla - O tloga a tseba gabotse seo a se dirago.
Keletšo - O swanetše go iphihliša matšatšing a balemi le go tsenela dithuto go feta ka moo a dirago ka gona gore a itemoše diphetogo tša kgauswana le ge e ka ba tsebo ye mpsha.
Maatla - Monna YO MOGOLO - dieta tše kgolo - mehlala ye megolo - yeo e ka tšwelago motho mohola ge a ka e šala morago. Monna yo ke mohlala woo o ka hlohleletšago ba bangwe - kudu barwa ba gagwe. O tutuetša kholofelo ya gore bokamoso bja temo bo ka lotega ge bo ka ba diatleng tše di swanago le tša gagwe. O kgonne tše kgolo le ge a be a swaregile mabakeng a katano le tlalelo mengwageng ye mentši. Re mo hlompha go fetiša. Yo ke monnanna gare ga banna. Bjalo ka motšweletši o sa gola mme ga a tšhabe go hlaola dintlha tša bofokodi tšeo a hlokago thušo mabapi le tšona - thušo yeo a kgonthišago gore o a e hwetša.
Keletšo - Motšweletši wa Ngwaga wa 2008!